એટલે જેમ કૉમ્પ્યુટરમાં બે પ્રકારની મૅમરી હોય છે, આંતરીક અને બ્રાહ્ય તેમ આપણા પોતાના મગજની આંતરીક યાદદાશ્તને બદલે આપણે બ્રાહ્ય સ્ત્રોત પર વધુ આધારીત રહેતા થઈ ગયા છીએ. અભ્યાસ દ્વારા એવું સાબિત કરવામાં આવ્યું છે કે ઇન્ટરનેટનો વધતાં વપરાશ સાથે માણસના અજ્ઞાનમાં સતત વધારો થઈ રહ્યો છે, તે ડોબો થઈ રહ્યો છે. આ ઉપરાંત કોમ્પ્યુટર તથા ઇન્ટરનેટની સરળતાથી ઉપલબ્ધ સગવડોને લીધે સોશિયલ નેટવર્ક અને સોશિયલ શેરીંગ વધ્યું છે, આ સગવડોને લીધે માહિતીની વહેંચણી વધી છે, કારણકે જ્યારે કોઈ માહિતી અથવા વિગત શોધવાની થાય તો સૌપ્રથમ ઇન્ટરનેટને સાંકળતા સાધનની યાદ આવે છે. ઇન્ટરનેટ પરથી જે માહિતી મળવાની આશા ઓછી હોય તે લોકો વધુ યાદ રાખે છે. કોમ્પ્યુટરના કયા ફોલ્ડરમાં જોઈતી માહિતી વિશેષ સંગ્રહી છે એ સ્વયં, માહિતી કરતા વધુ યાદ રહેતી બાબત છે. ‘શું’ કરતા ‘ક્યાં’ નું મહત્વ વધી રહ્યું છે એમ આ સંશોધકોને લાગે છે.